Species sensibilis
Species sensibilis (mitmuses species sensibiles) ehk tajuspeetsies on skolastilises filosoofias puhtmeelelise tajuga seotud species intentionalis. See on tajutavalt esemelt eralduv "pilt", mis liigub läbi õhu tajuja sensorium commune'sse ning kutsub esile meelelise tajumuse. Tajuspeetsiestel on samad kvaliteedid mis tajutaval asjal. See õpetus on tekkinud Aristotelese ja Demokritose tajuteooria kombinatsioonina. Sõna species vastab siin Demokritose terminile eidōlon.